

REPUBLIKA HRVATSKA
  KRAPINSKO-ZAGORSKA ŽUPANIJA                                                 NACRT GRAD PREGRADA
                   GRADSKO VIJEĆE

KLASA: 351-01/18-01/01
URBROJ:2214/01-01-18-1
  Pregrada,                  2018.

Na temelju članka 36. stavka 13. Zakona o održivom gospodarenju otpadom ("Narodne novine" br. 94/13 i 73/17) i članka 32. Statuta Grada Pregrade ("Službeni glasnik Krapinsko-zagorske županije 6/13, 17/13 ) Gradsko vijeće Grada Pregrade na 6. sjednici održanoj dana                    __________2018. godine donijelo je

O D L U K U
o mjerama za sprječavanje nepropisnog odbacivanja otpada i mjerama za uklanjanje odbačenog otpada

Članak 1.
Ovom Odlukom utvrđuje se način provedbe:
1.  mjera za sprječavanje nepropisnog odbacivanja otpada i
2.  mjera za uklanjanje otpada odbačenog u okoliš.

Članak 2.
Nepropisno odbačenim otpadom u smislu ove Odluke, smatra se naročito:
- otpad odbačen u okoliš,
- glomazni otpad ostavljen na javnoj površini,
- opasni i građevinski otpad odbačen na javnim površinama.

Članak 3.
Mjere iz članka 1. točke 1. ove Odluke uključuju:
              -uspostava sustava za zaprimanje obavijesti o nepropisno odbačenom otpadu,
              -uspostava sustava evidentiranja lokacija odbačenog otpada,
              -provedba redovitog godišnjeg nadzora radi utvrđivanja postojanja odbačenog otpada, a   posebno lokacija na kojima je u prethodne dvije godine evidentirano postojanje odbačenog otpada
              -druge mjere sukladno ovoj Odluci.

                                                                     Članak 4.
  Grad Pregrada  uspostavit će sustav za zaprimanje obavijesti o nepropisno odbačenom
otpadu putem obrasca objavljenog na mrežnoj stranici www.pregrada.hr.
Osim prijave putem mrežne stranice građani će nepropisno odbačen otpad moći prijavit na način da  ispune obrazac - obavijest o nepropisno odbačenom otpadu te ga dostave osobno ili putem pošte u Grad Pregrada, Josipa Karla Tuškana  2,  Pregrada.

Članak 5.
Sustav evidentiranja lokacija odbačenog otpada biti će uspostavljen sukladno zakonskim propisima.
Gradonačelnik  Grada  Pregrade  dužan  je   Izvješće  o  lokacijama  i  količinama
odbačenog otpada, troškovima uklanjanja odbačenog otpada i provedbi mjera iz članka 1. ove Odluke podnijeti Gradskom vijeću Grada Pregrade do 31. ožujka tekuće godine za prethodnu kalendarsku godinu.
Gradsko vijeće Grada Pregrade temeljem  Izvješća iz stavka  2.  ovog članka ima obvezu donijeti odluku o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.


					Članak 6.
Redovni godišnji nadzor područja Grada Pregrade radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada vrši komunalni redar Grada Pregrade.

					Članak 7.
Druge mjere za sprečavanje nepropisnog odbacivanja otpada su:
-postavljanje znakova zabrane odbacivanja otpada,
-objava informacija na mrežnim stranicama Grada Pregrade o načinu prijave nepropisno  odbačenog otpada,
             -objava na mrežnim stranicama  o načinu zbrinjavanja otpada i distribucija letaka o  načinu zbrinjavanja otpada putem davatelja javne usluge prikupljanja miješanog komunalnog otpada i prikupljanja biorazgradivog komunalnog otpada.


Članak 8.
Radi provedbe mjera iz članka 1. točke 2. ove Odluke komunalni redar rješenjem naređuje vlasniku, odnosno posjedniku nekretnine, ako vlasnik  nije poznat  na kojem je nepropisno odložen otpad uklanjanje tog otpada, odnosno osobi koja sukladno posebnom propisu upravlja određenim područjem (dobrom), ako je otpad odložen na tom području (dobru).

Članak 9.
Rješenjem iz članka 8. ove Odluke određuje se: lokacija odbačenog otpada, procijenjena količina otpada, obveznik uklanjanja otpada, te obveza uklanjanja otpada predajom ovlaštenoj osobi za gospodarenje predmetnom vrstom otpada u roku koji ne može biti duži od 6 mjeseca od dana zaprimanja rješenja.
Protiv rješenja iz članka 8. ove Odluke može se izjaviti žalba Upravnom odjelu za 
gospodarstvo, poljoprivredu, promet  i komunalnu infrastrukturu  Krapinsko-zagorske županije.
Istekom roka određenog rješenjem iz stavka 1. ovog članka  komunalni redar utvrđuje
ispunjavanje obveze određene rješenjem.
Ako komunalni redar utvrdi da obveza određena rješenjem iz članka 8. ove Odluke nije izvršena, Grad Pregrada dužan je osigurati uklanjanje otpada predajom ovlaštenoj sobi za gospodarenje predmetnim vrstom otpada.
Grad  Pregrada  ima pravo na nadoknadu troška uklanjanja odbačenog otpada iz stavka 4. ovog članka od vlasnika, odnosno posjednika nekretnine, ako vlasnik nije poznat, odnosno
od osobe koja, sukladno posebnom propisu, upravlja određenim područjem (dobrom), na kojem se otpad nalazio.

Članak 10.
Grad  Pregrada  ima  obvezu  podatke  utvrđene  rješenjem  iz  članka  8.  ove  Odluke mjesečno unositi u mrežnu aplikaciju sustava evidentiranja lokacija odbačenog otpada.

  Članak 11.
Kada uklanjanje odbačenog otpada podrazumijeva mjere koje nisu uređene ovom  Odlukom primijeniti će se odredbe važećeg Zakona.

Članak 12.
Sredstva za provedbu mjera iz članka 1. ove Odluke osiguravaju se u proračunu Grada Pregrade. 
 Članak 13.
Ova Odluka stupa na snagu osam dana od dana objave u "Službenom glasniku Krapinsko-zagorske županije.

PREDSJEDNICA  GRADSKOG VIJEĆA
Tajana Broz   

